Ministarstvo znanosti i obrazovanja, u skaldu s novim preporukama Hrvatskog zavoda za javno zdravstvo daje nove preporuke za povratak djece od 1. do 4. razreda u škole.

Roditelje će kontaktirati razrednci kako bi prikupili podatke o učenicima koji dolaze u školu od 25.5.2020. godine. Ako roditelj odluči da će dijete ostati kod kuće, mora dati objašnjenje učiteljici koje se evidentira kao očitovanje i razlog ostanka u virtualnoj nastavi.

Detaljnije u prilogu.

**Preporuke za organizaciju rada u razrednoj nastavi i upute za vrednovanje i ocjenjivanje u mješovitom modelu nastave od 25. svibnja 2020.**

Najraniji rok primjene: od 25. svibnja 2020.

HZJZ objavio je nove Upute za sprječavanje i suzbijanje epidemije COVID–19 vezano za rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koje imaju pomoćnika u nastavi (u daljnjem tekstu Upute HZJZ–a).

Upute naglašavaju: „Rad u predškolskim ustanovama i školama u sadašnjim epidemiološkim uvjetima uz poštivanje ovih uputa smatra se jednako sigurnim za djecu i zaposlenike kao i rad od kuće odnosno ostanak kod kuće, te se omogućuje uključivanje sve djece u vrtiće i škole.“

Škole trebaju organizirati rad u skladu s novim propisanim uvjetima:

* Škole su otvorene za sve učenike razredne nastave od ponedjeljka 25. svibnja 2020. godine, moguće je da se učenici uključe i naknadno.
* Preporučena je fizičke udaljenosti od 1,5 metra, iz čega proizlazi da u prosječnoj učionici može biti od 15 do 20 učenika.
* Roditelji ne potpisuju izjave, šalju djecu u školu bez obzira na svoj radni status.
* Djeca mogu dolaziti u školu samostalno ili organiziranim prijevozom.
* U razrednoj nastavi izvode se svi nastavni predmetni (i strani jezik i izborni predmeti). Svi navedeni profili zaposlenika trebaju sudjelovati u mješovitom modelu nastave.
* Usporedno s nastavom u školama,  za učenike će se omogućiti i nastavak nastave na daljinu (u virtualnim učionicama, ako tako roditelji odluče).
* Roditelji/skrbnici moraju  upoznati  *Upute HZJZ-a* i *Preporuke MZO-a ( u prilogu).*

Zaduženja učitelja nastavi u školi te u mješovitom obliku nastave:

* Učenici razredne nastave će imati nastavu za sve predmete ( i strani jezik, izborne predmete).  Neće se izvoditi izvannastavne aktivnosti.
* Dodatna i  dopunska nastava  izvodit će se u smanjenom opsegu: mogu se uvrstiti u dio nastave na daljinu.
* Neće se provoditi izleti, ekskurzije, školske priredbe, natjecanja učenika.
* Stručni suradnici trebaju pružiti podršku učiteljima u procesu pripreme za provođenje mješovitog modela nastave, osobito u radu s učenicima s posebnim odgojno-obrazovnim potrebama.
* Epidemiolozi HZJZ-a  će održat webinar o novim *Uputama HZJZ-a* za sve učitelje.
* Učitelji moraju  upoznati  *Upute HZJZ-a* i *Preporuke MZO-a*.

Organizacija nastave u školi:

Iz *Uputa HZJZ-a* proizlaze sljedeće preporuke:

* Svaka odgojno-obrazovna skupina (razredni odjel, nastavna grupa) boravi u jednoj prostoriji- učitelji dolaze u učionicu.
* Školske klupe i stolovi za jelo razmiču se tako da djeca sjede na što većoj udaljenosti u prostoriji (po mogućnosti razmak od približno 1,5 metra).
* Smanjiti fizički/bliski kontakt djece iz jedne odgojno-obrazovne skupine s drugom djecom, roditeljima/starateljima druge djece i drugim djelatnicima ustanove.
* Prehrana će se organizirati u blagovaonici na način da se hrana unaprijed podijeli u porcije, uz poštivanje preporučenog razmaka od 1,5 m – sve naše blagovaonice su dovoljno velike se marenda može organizirati u njima.
* Izbjegava se ulazak drugih osoba  u prostoriju sve dok djeca borave u njoj, kao i ulazak osoba koje nisu zaposlenici škole ili učenici u  školsku zgradu.
* Prvi dan nastave u školi treba započeti uputama učenicima kako se ponašati, prati ruke, održavati fizički razmak i sl.
* Ne preporučuje se izvođenje nastave Tjelesne i zdravstvene kulture u zatvorenom prostoru i ne preporučuju se intenzivne tjelesne aktivnosti koje uključuju fizičke kontakte.
* Učenici u školi u prosjeku provode do 4 školska sata – treba prilagoditi raspored radi organizacije prijevoza učenika putnika.
* Nije preporučljivo da roditelji ulaze u prostor škole te se informacije i roditeljski sastanci mogu obaviti telefonskim i elektronskim putem.
* Zabranjeno je održavanje kazališne predstave u školi ( i sl.).

Roditelji/skrbnici i škola

Roditelji/skrbnici moraju  upoznati  *Upute HZJZ-a* i *Preporuke MZO-a*.

Upute za roditelje:

* ne dolazite u pratnji djeteta ako imate simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako Vam je izrečena mjera samoizolacije ili ako imate saznanja da su zaraženi s COVID-19
* ne dovodite dijete u ustanovu ako ono ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19.
* Roditelji/skrbnici dužni su izmjeriti tjelesnu temperaturu djetetu svaki dan prije dolaska u školu te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u ustanovu.
* Ako djeca razviju simptome COVID-19 tijekom boravka u ustanovi, odgajatelji/učitelji odmah obavještavaju roditelje koji u najkraćem roku trebaju doći po dijete.